تورکیه جمهورباشقانلیغی سمفونی اورکستری رومانی فتح ائتدی.
ایتالیانین باشکندی رومادا هفته سونوندا جمهورباشقانلیغی سمفونی اورکستری کولگی اسدی. یونوس امره اینستیتوسو روما تورک مدنیت مرکزی‌نین تشکیلاتچی‌لیغی ایله جمهورباشقانلیغی سمفونی اورکستری، ایکی گون اوست-اوسته روما‌لی صنعت‌سئورلره موسیقی ضیافتی چکدی.
تاریخی آرگنتینو تئاتریندا "تورکیه-ایتالیا دوستلوق کونسرتی بؤیوک لیریک موسیقی قالاسی" آدی ایله بو گون تشکیل اولونان کونسرتده، ایتالیان دیریژور لورنزو کاستریوتا ایسکاندربگ رهبرلیگیندکی جمهورباشقانلیغی سمفونی اورکستری، ایتالیان بسته‌کارلار؛ وینچنتزو بلینی، جوزپه وردی، جاکومو پوچینی، اومبرتو جیوردانو، پیترو ماسکانی ایله تورک بئشلردن اولوی جمال اکین‌ین  موسیقی‌لرینی سسلندیردی. کونسرتده جمهورباشقانلیغی سمفونی اورکستریسینده سولیست‌لر؛ تورک سوپرانو سیمگه بوگوک ائدس، فریال تورک اوغلو، ایتالیان تنور رنزو زولیان و ایتالیان باریتون سئرگیو بولوگنا سولو و دوئت چیخیشلارییلا همراه‌لیک ائدیب.
کونسرتی تورکیه‌نین روما سفیری موراد سلیم اسنلی، تورکیه‌نین واتیکان سفیری پروفسور محمت پاچاجی، آذربایجانین روما سفیری محمد احمدزادا ایله چوخ سایدا دعوت‌لی ایزله‌ییب.
کونسرت، اورکسترین اولوی جمال ارکین‌ین "کؤچئکچه" اثری ایله سون قویارکن، اورکستر و سولیست‌لرین چیخیش‌لاری آیاقدا آلقیشلاندی.
تورکیه‌نین روما سفیری موراد سلیم اسنلی و یونوس امره اینستیتوسو روما تورک مدنیت مرکزی مودیری سئویم آغداش، سولیست‌لره چیچک وئردی.
جمهورباشقانلیغی سمفونی اورکستری‌نین دیرکتورو آلتان کالموک اوغلو، ژورنالیست‌لره وئردیگی آچیقلامادا، "چوخ هیجان وئریجی بیر کونسرت بو. خصوصاً رومادا چوخ اؤنملی شان اثرلرینی، (گیواچینو) اوپئچراسیندا روسسینی‌نین ایلک اثرلری‌نین سسلندیریلدیگی دونیانین ان قدیم ایکینجی سالونوندا سسلن‌دیرمک بیزیم اوچون چوخ شرف‌لی‌دیر. دوننکی کونسرتیمیزده، ژاپون موکایامانین بیزیم اوچون، تورکیه-ژاپونیا دوست‌لوغو اوچون بسته‌لدیگی ایکی اثری سسلندیردیک. بون‌لار بیزیم اوچون چوخ هیجان وئریجی. تامامیله بیزیم میللتیمیز اوچون باشقا بیری طرفین‌دن بستلنمیش و ایجرا ائدیلمیش اثرلر". ایفاده‌لرینی ایستیفاده ائتدی.
